Aitana Sánchez-Gijón

Aitana SÁNCHEZ-GIJÓN de Angelis (Romo, 5a de novembro 1968)Slipo de Aitana Sánchez-Gijón, en la retejo IMDb. Alirita la 19an de aprilo 2020. estas hispana aktorino de kino, teatro kaj televido.

Kariero
Ŝi debutis en televido per la serio Segunda enseñanza, de Pedro Masó, estante nur 16-jaraĝa. Poste ŝi ludis malgrandajn rolojn en teatro (La gran pirueta, 1986, de José Luis Alonso de Santos) kaj en kino, ĝis la filmo kiu famigis ŝin, nome Bajarse al moro, de Fernando Colomo (1989). Ŝia unua protagonista rolo estis en Vientos de cólera de Pedro de la Sota, kiu havigis al li la Premion Paco Rabal al la plej bonkvalita aktorino en la Semajno de la Hispana Kino de Murcio.

Ŝia kariero plifirmiĝis nacie kaj internacie en la 1990-aj jaroj pere de laboroj kiel Boca a boca, de Manuel Gómez Pereira; El pájaro de la felicidad, de Pilar Miró; aŭ Celos, de Vicente Aranda, inter aliaj. La listo kompletiĝis per filmoj Un paseo por las nubes, de Alfonso Arau; La camarera del Titanic, de Bigas Luna; kaj Volaverunt, rolo kiu havigis al ŝi la Premion al la Plej Bonkvalita Aktorino en la Donostia Internacia Filmfestivalo.

En 1998 ŝi estis nomumita prezidantino de la Akademio de Artoj kaj Kinosciencoj de Hispanio, anstataŭe de José Luis Borau. Ŝi okupis la postenon ĝis 2000.

1995 estis sendube ŝia plej fekunda jaro, kun kvar filmoj kaj unu televidserio: Baltasar el castrado, Boca a boca, La ley de la frontera, Un paseo por las nubes kun Keanu Reeves kaj La regenta, kaj premieris la teatraĵon La gata sobre el tejado de zinc, de Tennessee Williams, kun Carmelo Gómez.

Ŝi ricevis la Ormedalon de la Kinakademio de Hispanio en 2015.

Filmoj
 Jarrapellejos, 1987
 Bajarse al moro, 1989
 El pájaro de la felicidad, 1993
 Boca a boca, 1995
 El amor perjudica seriamente la salud, 1997
 La camarera del Titanic, 1997
 Volavérunt, 1999
 Oviedo Express, 2007
 La carta esférica, 2007
 Madres paralelas, 2021

Referencoj

Kategorio:Hispanaj aktoroj